De câteva luni bune, în România s-a implementat SGR, adică programul prin care românii returnează în spațiile special amenajate ambalajele marcate corespunzător. În urma reciclării lor, aceștia primesc un voucher valoric. Iată ce valabilitate are acest voucher.
Românii au început să îmbrățișeze din ce în ce mai mult ideea de reciclare. În fiecare zi, la centrele de colectare se prezintă zeci de români care aleg să returneze ambalajele simbolizate corespunzător.
Returnarea nu este deloc complicată. Însă, românii trebuie să țină cont de anumite detalii înainte de a merge cu ambalajele la centrele de colectare.
În primul rând, românii trebuie să știe că este esențial ca ambalajele să fie nedeformate și să se prezinte într-o stare cât mai bună. De asemenea, aparatele de colectare acceptă ambalaje din sticlă, plastic sau metal cu volume cuprinse între 0.1 l și 3 l. Tot ce depășește acest volum, este respins de aparat.
De asemenea, este important ca ambalajele să aibă pe ele eticheta. Pe etichetă este inscripționat logo-ul SGR. În momentul în care ambalajele sunt introduse în aparat, acesta le scanează și le identifică.
Ambalajele trebuie să fie golite de orice cantitate de lichid. Dacă aparatul va detecta orice lichid în ele, este foarte posibil să le respingă, chiar dacă sunt inscripționate cu logo-ul SGR.
Pentru fiecare ambalaj reciclat se returnează garanția de 50 de bani. Aceasta garanție ia forma unul voucher emis pe loc de către aparatul de reciclat. Pe acest voucher sunt inscripționate mai multe detalii importante, printre care și data la care s-a efectuat reciclarea.
După primirea voucherului, acesta poate fi folosit în incinta magazinului care are amplasat aparatul de reciclare. Dacă nu se dorește a fi folosit pentru cumpărături, acesta poate fi schimbat în bani, la casă.
Voucherul primit în urma reciclării are un termen de valabilitate de 12 luni. Mai exact, acesta poate fi folosit timp de un an, valoarea sa scăzându-se din valoarea inițială a cumpărăturilor.
Potrivit statisticilor, se estimează că lunar sunt duse la centrele de reciclare peste 60 de milioane de ambalaje SGR. Inițial, în luna decembrie, au fost returnate 31.000 de ambalaje, semn că românii au avut nevoie de timp pentru a se obișnui cu această idee. În schimb, în luna februarie și luna martie s-a ajuns la milioane de ambalaje reciclate, respectiv 21 și 60 de milioane de unități.